** Előterjesztés**

**Sióagárd Község Önkormányzata Képviselő-testülete**

**2017. március 16-án tartandó soron következő ülésére**

*6. számú napirendi pont*

**Tárgy: A 2017. évi közbeszerzési terv elfogadása**

**Előadó: Gerő Attila polgármester**

**Az előterjesztést készítette: Balogh Györgyi aljegyző**

**Tisztelt Képviselő-testület!**

Sióagárd Község Önkormányzata a 2015. évi CXLIII. törvény (továbbiakban Kbt.) 5 § (1) bekezdés c) pontjában meghatározott ajánlatkérő, a költségvetési év elején, legkésőbb március 31 napjáig, éves összesített közbeszerzési tervet köteles készíteni az adott évre tervezett közbeszerzésekről.

Amennyiben év közben a közbeszerzési tervet módosító tényező áll fenn, az ajánlatkérőnek módosítani szükséges a közbeszerzési tervet.

Az ajánlatkérő felhívja a figyelmet arra, hogy a Kbt. 42. § (3) bekezdése alapján a közbeszerzési terv nem vonja maga után az abban megadott közbeszerzésekre vonatkozó eljárás lefolytatásának kötelezettségét, továbbá hogy az ajánlatkérő a közbeszerzési tervben nem szereplő közbeszerzésre vagy a tervben foglaltakhoz képest módosított közbeszerzésre vonatkozó eljárást lefolytathat.

**A Kbt**. 15. § (1) szerint a *közbeszerzési és koncessziós beszerzési eljárások értékhatára:*

*a) európai uniós jogi aktusban meghatározott közbeszerzési és koncessziós beszerzési értékhatárok (a továbbiakban: uniós értékhatárok);*

*b) a központi költségvetésről szóló törvényben meghatározott közbeszerzési és koncessziós beszerzési értékhatárok (a továbbiakban: nemzeti értékhatárok).*

*(2) Az uniós értékhatárokat időszakonként az Európai Bizottság állapítja meg és teszi közzé az Európai Unió Hivatalos Lapjában.*

*(3) Az egyes beszerzési tárgyak esetében alkalmazandó nemzeti értékhatárokat a központi költségvetésről szóló törvényben évente kell meghatározni. Az egyes beszerzési tárgyak esetében alkalmazandó -* [*(2) bekezdés*](https://www.opten.hu/optijus/lawtext/1031682#sid109056) *szerinti európai uniós jogi aktusban meghatározott - uniós értékhatárokat a mindenkori költségvetési törvényben évente rögzíteni kell.*

***Magyarország 2017. évi központi költségvetéséről szóló 2016. évi XC. törvény***

***70. § szerint*** *(1)*[*5*](http://net.jogtar.hu/jr/gen/hjegy_doc.cgi?docid=A1600090.TV#lbj4idaab4) *A közbeszerzésekről szóló 2015. évi CXLIII. törvény (a továbbiakban: Kbt.) 15. § (1) bekezdés b) pontja szerinti nemzeti közbeszerzési értékhatár - kivéve a közszolgáltatói szerződésekre vonatkozó értékhatárt -* ***2017. január 1-jétől 2017. december 31-éig***

*a) árubeszerzés esetében 15,0 millió forint,*

*b) építési beruházás esetében 25,0 millió forint,*

*c) építési koncesszió esetében 100,0 millió forint,*

*d) szolgáltatás megrendelése esetében 15,0 millió forint,*

*e) szolgáltatási koncesszió esetében 30,0 millió forint.*

A közbeszerzési terv illetve annak módosításai Sióagárd Község Önkormányzatának honlapján és a Közbeszerzési Adatbázisban is közzétételre kerülnek.

**Sióagárd Község Önkormányzatának 2017. évi közbeszerzési terve**

***Határozati javaslat: …/2017. (III.16.) képviselő-testületi határozat:***

Sióagárd Község Önkormányzatának Képviselő-testülete

a közbeszerzésekről szóló 2015. évi CXLIII. törvény értelmében Sióagárd Község Önkormányzata 2017. évi összesített közbeszerzési tervét a határozat mellékletét képező tartalommal elfogadja.

Felelős: Gerő Attila polgármester

Határidő: 2017. március 31.

*1. számú melléklet a … /2017. (II.16.) képviselő-testületi határozathoz:*

**Sióagárd Község Önkormányzata**

**2017. évi Közbeszerzési Terve**

|  |  |  |  |  |  |  |
| --- | --- | --- | --- | --- | --- | --- |
| **A közbeszerzés tárgya és mennyisége** | CPV kód | **Irányadó eljárásrend** | **Tervezett eljárási típus** | **Időbeli ütemezés** | | **Sor kerül-e vagy sor került-e az adott közbeszerzéssel összefüggésben előzetes összesített tájékoztató közzétételére?** |
| **az eljárás megindításának, illetve a közbeszerzés megvalósításának tervezett időpontja** | **szerződés teljesítésének várható időpontja vagy a szerződés időtartama** |
| **I. Árubeszerzés** |  |  |  |  |  |  |
|  |  | 0 | 0 | 0 | 0 | 0 |
| **II. Építési beruházás** |  |  |  |  |  |  |
|  |  | **0** | 0 | **0** | **0** | 0 |
| **III. Szolgáltatás-megrendelés** |  |  |  |  |  |  |
|  |  | 0 | 0 | 0 | 0 | 0 |
| **V. Szolgáltatási koncesszió** |  |  |  |  |  |  |
|  |  | 0 | 0 | 0 | 0 | 0 |